stanford-oval/wikipedia huggingface dataset:
ויליאם פיטרסן

| --- | --- |

פיטרסן, 2004 על הסט של CSI
 לידה:  21 בפברואר 1953 (בן 71) אוונסטון, אילינוי, ארצות הברית ארצות הברית
 שם לידה:  William Louis Petersen 
 סוגה מועדפת:  דרמה, מותחן 
 מדינה:  ארצות הברית 
 תקופת הפעילות:  מ-1981 
 מקום לימודים:  אוניברסיטת המדינה של איידהו (1974)  תיכון בישופ קלי (1972) 
 מספר צאצאים:  3 
 פרסים והוקרה:  פרס גילדת שחקני המסך למשחק מצוין לאנסמבל שחקנים בסדרת דרמה (2005)  כוכב בשדרת הכוכבים בהוליווד 
 פרופיל ב-IMDb
 
ויליאם פיטרסן (באנגלית: William Petersen; נולד ב- 21 בפברואר 1953) הוא שחקן ומפיק אמריקאי, המוכר בעיקר כ"גיל גריסום", דמותו בתוכנית המצליחה של רשת CBS זירת הפשע CSI. בנוסף הוא מוכר כ"וויל גראהם" בסרט הצייד.
ביוגרפיה

פיטרסן נולד באוונסטון שבאילינוי, הוא הצעיר מבין ששת ילדיהם של ארתור פיטרסן והלן ג'ון. אביו היה ממוצא גרמני ודני, הוא עבד בעסקי רהיטים. לפיטרסן יש שני אחים ושלוש אחיות. הוא סיים את לימודיו בשנת 1972 בבית הספר התיכון בישוף קלי שנמצא בבויסי שבאיידהו. לאחר מכן פיטרסן התקבל לאוניברסיטה של מדינת איידהו בעזרת מלגת פוטבול.
בזמן שהותו באיידהו, הוא לקח שיעורי משחק ששינו את דרכו בחיים, פיטרסן עזב את האוניברסיטה בשנת 1974 והגיע אל חבל הבסקים שם למד משחק. פיטרסן התעניין בתרבות הבסקית, למד את השפה הבסקית ונתן לבתו את השם הבסקי מייטה ניריאה (אהובתי); היא נולדה בשנת 1975 ביישוב מונדרגון שבחבל הבסקים. פיטרסן חזר לאיידהו עם מטרתו להיות שחקן, והופיע בתיאטרון הסטפנוולף.
קריירה

בשנת 1985, פיטרסן עשה את פריצת הדרך הראשונה שלו כאשר כיכב בסרט האקשן של ויליאם פרידקין, "לחיות ולמות בלוס אנג'לס". בשנה שלאחר מכן, בשנת 1986, פיטרסן כיכב בסרטו של מייקל מאן "הצייד", כששיחק בתור סוכן ה-FBI ויל גראהם (אנ').בגלל שתפקידו בסרט היה כל כך מתיש מבחינה רגשית, אחרי שלב הצילומים הוא עשה ככל שיכל כדי לפטור מעצמו את דמותו של גראהם. הוא גילח את הזקן שלו, הסתפר וחימצן את השיער שלו לבלונד. פיטרסן דחה תפקיד בסרט פלאטון של אוליבר סטון מכיוון שצולם בפיליפינים, דבר שהיה משאיר אותו רחוק ממשפחתו. במקום זאת הוא עבד בסרט הטלוויזיה של HBO משנת 1987 "Long Gone".
פיטרסן גם הופיע כחלק מהסט של הסרט "12 המושבעים" משנת 1997, סרט זה היה רימייק לאותו סרט משנת 1957.
בין השנים 2000 עד 2010 הוא שיחק כד"ר גיל גריסום בדרמת הפשע "CSI" של רשת CBS. ב-3 בפברואר 2009 הוא זכה לכוכב בשדרת הכוכבים של הוליווד, רוב צוות הסדרה CSI השתתף בטקס זה.
בשנת 2015, הוא גילם את תפקידו של קולונל אמט דארוו בסדרת הטלוויזיה "מנהטן".
ב-9 בנובמבר 2017, עלה בבכורה המחזה של טרייסי לטס "הדקות" (אנ') בתיאטרון "סטפנוולף" (אנ') בשיקגו, בו גילם פיטרסן את דמותו של ראש העיר סופרבה.
ב-2021 חזר לסדרת ההמשך "CSI: לאס וגאס" לעונה הראשונה.
חיים אישיים

לפיטרסן יש בת, מייטה (נולדה ב-1975) מנישואיו הקודמים, ולה יש שני בנים. פיטרסן התחתן עם בת זוגו ג'ינה סירון ביולי 2003. ב-5 ביולי 2011, נולדו להם תאומים, בן ובת, מפונדקאות.
פילמוגרפיה > קולנוע

| שנה | פרויקט | תפקיד | הערות |
| --- | --- | --- | --- |
| 1985 | לחיות ולמות בלוס אנג'לס |  |  |
| 1986 | הצייד | ויל גראהם (אנ'). |  |
| 1987 | Long Gone |  | סרט טלוויזיה של HBO |
| 1996 | פחד |  |  |
| 1997 | 12 המושבעים |  |  |
פילמוגרפיה > טלוויזיה

| שנה | פרויקט | תפקיד | הערות |
| --- | --- | --- | --- |
| 1990 | The Kennedys of Massachusetts |  |  |
| 1993 | בחזרה ליונה בודדה |  |  |
| 2000–2010 | CSI | ד"ר גיל גריסום |  |
| 2007 | ללא עקבות |  |  |
| 2015 | מנהטן | קולונל אמט דארוו |  |
| 2021 | CSI: לאס וגאס | ד"ר גיל גריסום |  |
דמי אבטלה

דמי אבטלה הם תשלום המשולם לתושב מטעם ממשלת המדינה שבה הוא מתגורר, והמיועד להבטיח לו הכנסה במהלך התקופה שבה הוא מובטל מעבודה ועד אשר ימצא לעצמו תעסוקה. לרוב משלמת מדינה דמי אבטלה במסגרת מערכת הביטחון הסוציאלי שלה, ודמי אבטלה משולמים רק למי שנרשם כמובטל ובתנאים המיועדים להבטיח כי הוא יעסוק בחיפוש עבודה.
הענקת דמי אבטלה

תשלום דמי אבטלה למחוסרי עבודה הוא סוגיה בתחום הביטחון הסוציאלי השנוייה במחלוקת חריפה. המצדדים בתשלום דמי אבטלה טוענים, בתמצית, כי תשלומם הוא חיוני בבחינת מתן רשת ביטחון לאדם אשר איבד את מקור פרנסתו, ומיועד להעניק אמצעי קיום לו ולמשפחתו עד אשר ישוב וימצא את מקומו בשוק העבודה. מנגד טוענים המתנגדים לתשלום דמי אבטלה כי הם מהווים נטל על קופת הציבור והוצאת כספים ממנה למטרה בלתי-יצרנית, וכי הם אינם מספקים למובטל תמריץ – או אף נותנים לו תמריץ שלילי – לחפש ולמצוא לעצמו עבודה.

היתרונות של דמי האבטלה:
רשת ביטחון למקרה שנקלעים למצב זמני של אי עבודה.
מאפשר למובטל לחפש עבודה הולמת ולא להיענות להצעות לא רלוונטיות לו ולמשק, רק בשל צורך כלכלי.
משאיר את המובטל בכוח העבודה ומשכך מגדיל הסיכוי לעבוד בעתיד.
החסרונות של דמי האבטלה:
מקטין את התמריץ להיענות להצעות עבודה בתקופת הזכאות לדמי אבטלה.
תשלום דמי אבטלה איננו נוהג בכל מדינות העולם, בין משום המחלוקת העקרונית בדבר ההצדקה לשלמם ובין משום מצבן הכלכלי הרעוע של חלק מן המדינות והחולשה של מערכת הביטחון הסוציאלי בהן בכלל.
היסטוריה

ראשית דמי האבטלה בקופות עזרה הדדית של אגודות פועלים. בשנת 1893 הנהיגה עירית ברן ביטוח רשות נגד אבטלה. ביטוח זה סובסד במידה מועטה על ידי העירייה. בשנת 1895 הורשו העיריות בקנטון סנט גאלן להנהיג בתחומן ביטוח חובה נגד אבטלה. ביטוח כזה הונהג בעיר סנט גאלן, אך נתבטל בשנת 1901 לאחר שנכשל בהגבלת מספר המקבלים דמי אבטלה.
באירופה הונהג ביטוח חובה נגד אבטלה במחצית הראשונה של המאה העשרים – בבריטניה בשנת 1911, ובגרמניה ב-1927. בבריטניה, הממשלה השתתפה בשליש מדמי הביטוח, אולם הדבר לא הספיק ונוצרו גירעונות גדולים שכוסו בידי הממשלה. בבריטניה שולמו דמי אבטלה קבועים לכל מובטל ללא קשר לשכר שלהם לפני האבטלה, אולם לנשים שולמו תשלומים מופחתים. בגרמניה, לעומת זאת, שולמו תשלומים בהתאם לשכר לפני האבטלה. עד שנת 1931 היו דמי אבטלה גם באירלנד, איטליה, אוסטריה, פולין, ברית המועצות, בולגריה, אוסטרליה וחלק משווייץ. באותה שנה היה ביטוח רשות נגד אבטלה בבלגיה, הולנד, צרפת, דנמרק, פינלנד, נורווגיה, צ'כוסלובקיה וחלק משווייץ. בצרפת הונהגו דמי אבטלה ב-1940.
תנאים להענקת דמי אבטלה

הענקת דמי אבטלה כפופה לתנאים שונים - בנוגע לזכאות להם, לשיעור דמי האבטלה ולמשך הזמן שבו ניתן לקבלם. במדינות שבהן נוהג תשלום דמי אבטלה קיים גיוון רב בתנאים אלו, המבטא את הבדלי המדיניות ביניהן בסוגיה זו.
התנאים העיקריים הנוהגים הם אלו:
זכאות – בעניין זה נוהגות מגבלות שונות בחלק ממדינות העולם:
הגבלת הזכאות לקבוצות גיל מסוימות (לרוב מגיל 18 או 21 ועד לגיל היציאה לפנסיה).
הגבלת הזכאות למובטלים אשר עבדו מספר מינימלי מסוים של ימים בתקופה שקדמה לתחילת האבטלה (מגבלה זו מכונה "תקופת אכשרה").
מניעת דמי אבטלה, בכלל או לתקופה מסוימת, ממי שלא פוטר מעבודתו אלא התפטר ממנה (יש ומוגבלת זכאותו של מי שפוטר מעבודתו עקב התנהגות רעה).
הפעלת מבחן הכנסה למובטל, הקובע תקרת הכנסות (מכל מקור אפשרי) שמעבר לה הוא איננו זכאי לקבל דמי אבטלה.
מניעת דמי אבטלה מעובדים עצמאיים (בעלי עסק שנסגר).
גובה דמי האבטלה – גובה דמי האבטלה יכול להיות מוגבל לסכום קבוע מצומצם, המאפשר קיום בסיסי בלבד. לעומת זאת יש שהוא נגזר משכרו של העובד ערב תחילת האבטלה, ובמקרה זה לעיתים ייקבע שדמי האבטלה שיקבל לא יעלו על מכפלה מסוימת של השכר הממוצע במשק.
מספר התביעות האפשריות לדמי אבטלה – הכוונה למספר תקופות האבטלה הנפרדות שיוכרו למובטל במהלך פרק זמן מסוים (למשל - שתיים במהלך שנה אחת).
משך התקופה שבעדה ניתן לקבל דמי אבטלה – מתן דמי אבטלה לתקופה בלתי מוגבלת או לתקופה מקסימלית קצובה. בהקשר זה יש ומוגבלת תקופת הזכאות של מובטלים צעירים לעומת מובטלים מבוגרים יותר, המתקשים יותר במציאת עבודה.
במרבית המדינות שבהן נוהג תשלום דמי אבטלה הם משולמים בדרך כלל רק למי שנרשם כמובטל בלשכת העבודה המקומית, על מנת ליצור לו תמריץ לחפש עבודה ולא להישאר מובטל. על הנרשם בלשכת העבודה לשתף פעולה עם הניסיונות למצוא לו עבודה. לעיתים מחויבים מובטלים לקבל גם עבודה שאיננה תואמת את מקצועם והכשרתם ערב תחילת האבטלה, או עבודה המרוחקת ממקום מגוריהם, וממי שמסרב לקבל עבודה המוצעת לו נשללים דמי האבטלה או חלקם.
במדינות מסוימות נתון תשלום דמי האבטלה בידי איגודי העובדים בהן, בשיטה המכונה "שיטת גנט" (Ghent System, על שם העיר בה הופעלה השיטה לראשונה). שיטה זו נוהגת בדנמרק, פינלנד, איסלנד ושוודיה. לפי שיטה זו מותנה תשלום דמי אבטלה בחברות באיגוד המקצועי. בבלגיה ובצרפת נוהגת שיטה מעורבת, שבה משתתפים איגודי העובדים והממשלה בתשלום דמי האבטלה.
דמי אבטלה בישראל

באפריל 1967 הוענק בישראל לראשונה "מענק אבטלה". המענק נע בין 105 ל"י לרווק עד 234 ל"י למי שפרנסת 7 נפשות עליו.
תשלום דמי אבטלה באופן מסודר החל משנת 1973. במהלך השנים נעשו יוזמות חקיקה שהרחיבו במידת מה את הזכאות לקבלת דמי אבטלה. במהלך שנות ה-90 ובעשור שלאחר מכן – על רקע המשברים הכלכליים שפקדו את המדינה בשנים אלו – נעשו גם תיקוני חקיקה (בעיקר במסגרת חוקי ההסדרים במשק המדינה) אשר צימצמו את ביטוח האבטלה: התיקונים הצרו את הזכאות לקבלת דמי האבטלה, הקטינו את שיעורם וקיצרו את תקופת הזכאות לקבלתם. במיוחד הוחמרו תנאים אלו בנוגע למובטלים בקבוצת הגיל הצעירה ולאלו שאין להם תלויים (כלומר שאינם תומכים כלכלית באנשים אחרים).
בתקופת מגפת הקורונה חלו שינויים בדמי האבטלה, זאת בשל השפעת מגפת הקורונה על הכלכלה.
משנת 1996 עד 2021 עלו בכנסת הצעות רבות להענקת דמי אבטלה לעצמאים, אך הן לא התקבלו, בדרך כלל בגלל התנגדות אגף התקציבים במשרד האוצר.
ראו גם

חוק הביטוח הלאומי
הכנסה בסיסית לכל
מלכודת הרווחה
לקריאה נוספת

אברהם דורון, רלף מ. קרמר, מדינת הרווחה בישראל: מערכת הביטחון הסוציאלי במבחן המדיניות והביצוע, תל אביב: עם עובד, 1992.
הערות שוליים

↑  אסנת פלד לוי, ניצה קסיר, "לחפש או לא לחפש, זאת השאלה - על מתייאשים מחיפוש עבודה בישראל", באתר בנק ישראל, ‏2015
1 2  י. קניבסקי, ביטוח סוציאלי מחוסר עבודה, דבר, 13 בינואר 1933
1 2 3  עמי פרנקל, דמי אבטלה בישראל: מגמות ושינויים בחקיקה: 1985 עד 2000 (פברואר 2001) באתר מרכז אדוה
↑  במערכות הסוציאליזם הבינלאומי, דבר, 1 במאי 1931
↑  לדוגמה - 300 ימי עבודה במהלך 540 הימים (שנה וחצי) שקדמו לתחילת האבטלה.
↑  תקופת אכשרה לדמי אבטלה, באתר כל זכות
↑  דמי אבטלה לעובדים עצמאים, באתר כל זכות
↑  דמי אבטלה לעצמאי בפשיטת רגל: מהן הזכויות בביטוח הלאומי?, באתר דין - עורכי דין ומידע משפטי בישראל, ‏9 בינואר 2019
↑  גד ליאור, למה אין (וכנראה גם לא יהיו) בישראל דמי אבטלה לעצמאים?, באתר ynet, 10 באוקטובר 2021
↑  ישראל 50 בעמוד על שנת 1967
↑  שאלות ותשובות על דמי האבטלה בתקופת הקורונה, באתר הביטוח הלאומי.
↑  אלכסנדר זבלוצקי ויניב ריינגוורץ, מדיניות מתן דמי אבטלה בישראל ובמדינות OECD אחרות לפני מגפת הקורונה ובעקבותיה, מכון ברוקדייל, 2022
↑  טיפול הממשלה במובטלים במשבר הקורונה, מבקר המדינה, 2021
↑  עידן טלקר, ‏נתניהו התחייב להעביר חוק שיאפשר מתן דמי אבטלה לעצמאים. העבר מלמד שקשה להאמין לזה, באתר ‏מאקו‏, 25 בינואר 2021
| --- | --- |
בקרת זהויות :  NLI: 987007555520505171  BNE: XX526993  BnF: cb11967802p (data)  GND: 4137265-7  LCCN: sh85067038  NDL: 00571292  NKC: ph118368
קייטלין אולסון

| --- | --- |

 לידה:  18 באוגוסט 1975 (בת 49) פורטלנד, אורגון, ארצות הברית 
 מדינה:  ארצות הברית 
 מקום מגורים:  לוס אנג'לס 
 השכלה:  אוניברסיטת אורגון  Tigard High School 
 תקופת הפעילות:  מ-2000 
 בן או בת זוג:  רוב מקאלהניי (2008–?) 
 מספר צאצאים:  2 
 
קייטלין וילו אולסון מקאלהני (באנגלית: Kaitlin Willow Olson McElhenney; נולדה ב-18 באוגוסט 1975) היא שחקנית אמריקאית הידועה בעיקר בזכות תפקידיה כדיאנדרה "סוויט די" ריינולדס בסדרת הקומדיה הוותיקה "פילדלפיה זורחת", דבורה "די ג'יי" ואנס בדרמה הקומית "Hacks" ומורגן ב"פוטנציאל גבוה".
אולסון קיבלה את המועמדות הראשונה שלה לאמי על תפקיד קריקט מלפי בסדרת הקומדיה "Flipped", בקטגוריה של שחקנית מצטיינת בקומדיה או סדרת דרמה קצרה. לאחר מכן היא המשיכה לקבל שתי מועמדויות נוספות לאמי לשחקנית אורחת מצטיינת בסדרה קומית ב--2022 וב -2024 על תפקידה כדבורה "די ג'יי" ואנס ב-"Hacks".
ביוגרפיה

אולסון נולדה ב-1975 בפורטלנד, אורגון, ארצות הברית לדונלד לי אולסון, מו"ל, ולמלינדה לאורה, אחות. זמן קצר לאחר שנולדה, עברה אולסון עם משפחתה לספוקיין, וושינגטון ולאחר מכן לאי ואשון, במפרץ פיוג'יט, וושינגטון. אולסון גרה שם עד גיל שמונה ולאחר מכן משפחתה חזרה לאזור פורטלנד, התיישבה בטואלטין, שם גדלה בחווה.
בגיל שתים עשרה, אולסון עבר תאונת אופניים קשה שבה היה מעורב רכב, וכתוצאה מכך ספגה שבר בגולגולת שדרש ניתוח שחזור. היא סיימה את בית הספר התיכון טיגארד בטיגארד, אורגון בשנת 1993. היא למדה תיאטרון באוניברסיטת אורגון, וסיימה תואר ראשון בתיאטרון ב-1997. לאחר הקולג', היא עברה ללוס אנג'לס כדי להתחיל לשחק בצורה מקצועית.
קריירה

בשנת 2000, היא הופיעה לראשונה בטלוויזיה בתוכנית "תרגיע" של HBO בתפקיד אחותה של שריל היינס. אולסון ביצעה מספר הופעות אורח בסרטים ובסדרות טלוויזיה, ביניהן: "המופע של דרו קארי", "איש משפחה" ו"Punk'd". בנוסף היה לה תפקיד קטן בסרט "חופשיות על הבר".
בשנת 2004, אולסון לוהקה לתפקיד דיאנדרה "סוויט די" ריינולדס בסיטקום "פילדלפיה זורחת", אחת מארבע הדמויות הראשיות בתוכנית.
בסרט "עצבניות אש" מ-2013, היא הופיעה כמכורה לסמים בולגרית העוסקת בחילופי עלבונות עם דמותה של מליסה מקארתי. בשנת 2016, היא סיפקה את קולה של דסטיני בסרט של דיסני "מוצאים את דורי".
לאחר מכן כיכבה אולסון בסיטקום "The Mick" של רשת פוקס, שהוקרן בבכורה בינואר 2017. היא שימשה כמפיקה בפועל של הסדרה. העונה השנייה של The Mick עלתה לראשונה בספטמבר 2017 אך פוקס ביטלה את הסדרה לאחר שהעונה השנייה הסתיימה באפריל 2018.
מאז 2021, אולסון משחקת ב"Hacks" בתור DJ, בתה הבעייתית של דבורה ואנס. היא קיבלה שתי מועמדויות לאמי על תפקיד זה.
מאז 2024, אולסון מככבת כדמות הראשית בדרמת הפשע "פוטנציאל גבוה", גרסה מחודשת של הסדרה הצרפתית-בלגית HPI (High Intellectual Potential).
חיים אישיים

אולסון התחתנה עם כוכב הסדרה "פילדלפיה זורחת", רוב מקאלהני, במאליבו, קליפורניה ב-27 בספטמבר 2008. הזוג התחיל לצאת בסתר במהלך העונה השנייה של הסדרה.
לזוג שני ילדים בשם אקסל לי מקאלהני וליאו גריי מקאלהני, שנולדו בהתאמה ב-2010 וב-2012.
ביוני 2016, הקמפיין לזכויות אדם פרסם סרטון הוקרה לקורבנות הירי במועדון הלילה באורלנדו. בסרטון, אולסון ואחרים סיפרו את סיפוריהם של האנשים שנהרגו שם.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | Eyes to Heaven |  |  |
| 2000 | Jacks | ג'וסלין |  |
| 2000 | חופשיות על הבר | לקוחה |  |
| 2001 | Fugly | צ'ה צ'ה | סרט קצר |
| 2003 | Scapegoats | ג'ני | סרט קצר |
| 2009 | Weather Girl | שרי |  |
| 2010 | Leap Year | ליבי |  |
| 2010 | Held Up | רוקי 2 |  |
| 2012 | Trading Up | ברברה מנזר | סרט קצר |
| 2013 | הבריחה מכדור הארץ | 3D Movie Girl | תפקיד קולי |
| 2013 | עצבניות אש | טטיאנה |  |
| 2015 | חופשה בהפרעה | שוטרת באריזונה |  |
| 2016 | מוצאים את דורי | דסטיני (קארמה) | תפקיד קולי |
| 2018 | Arizona | ויקי |  |
| 2023 | Champions | אלכס |  |
| 2024 | Incoming | גברת נילסן |  |
פילמוגרפיה > בטלוויזיה

| שנה | פרויקט | תפקיד | הערות |
| --- | --- | --- | --- |
| 2000–2020 | תרגיע | בקי | 7 פרקים |
| 2002–2004 | המופע של דרו קארי | טריילור | 12 פרקים |
| 2002 | Meet the Marks | קייטלין מרקס | תפקיד ראשי |
| 2003 | Punk'd | סוכנת שטח | 2 פרקים |
| 2003 | Miss Match | ג'יליאן | בפרק: "Who's Sari Now?" |
| 2003 | The Man Show | נערה בבר | עונה 5, בפרק 20 |
| 2004 | Significant Others | לורן | בפרק: "The First Time" |
| 2004 | George Lopez | ג'נט | בפרק: "Home Sweet Homeschool" |
| 2005 | Kelsey Grammer present: The Sketch Show | מספר תפקידים | 6 פרקים; writer |
| 2005–הווה | פילדלפיה זורחת | דיאנדרה "סוויט די" ריינולדס | תפקיד ראשי |
| 2006 | Out of Practice | דבי | בפרק: "Model Behavior" |
| 2007 | The Riches | הארטלי אנדרווד | 5 פרקים |
| 2009–2011 | איש משפחה | ברנדה קווגמיר | 2 פרקים; תפקיד קולי |
| 2012 | Unsupervised | קרול/דניאל | 7 פרקים; תפקיד קולי |
| 2012 | Brickleberry | את'ל אנדרסון | תפקיד ראשי; תפקיד קולי |
| 2014–2015 | הבחורה החדשה | אשלי | 2 פרקים |
| 2015–2019 | ההמבורגרים של בוב | הלן | 2 פרקים; תפקיד קולי |
| 2016 | Cassius & Clay | אורדווד קסיוס | פיילוט; תפקיד קולי |
| 2016 | משפחת סימפסון | קווין | בפרק: "The Girl Code"; תפקיד קולי |
| 2017–2018 | The Mick | מקנזי "מיקי" מלונג | תפקיד ראשי; מפיקה ראשית |
| 2018 | Mean Jean | בירדי | פיילוט |
| 2020 | Flipped | קריקט מלפי | תפקיד ראשי |
| 2020 | Who Wants to Be a Millionaire | עצמה | בפרק: "Dr. Phil, Kaitlin Olson & Lauren Lapkus" |
| 2020 | חיל החלל | אדיסון ג'יימס | בפרק: "Edison Jaymes" |
| 2021–הווה | Hacks | דבורה "די ג'יי" ואנס | תפקיד אורח |
| 2023 | Agent Elvis | סיסי ריידר | תפקיד ראשי; תפקיד קולי |
| 2024–הווה | פוטנציאל גבוה | מורגן | תפקיד ראשי; מפיקה |
| 2025 | אבוט אלמנטרי | Deandra "Sweet Dee" Reynolds | בפרק: "Volunteers" |
פילמוגרפיה > משחקי וידאו

| שנה | משחק | תפקיד | הערות |
| --- | --- | --- | --- |
| 2015 | דיסני אינפיניטי 3.0 | דסטיני | תפקיד קולי |
פילמוגרפיה > אינטרנט

| שנה | כותרת | תפקיד | הערות |
| --- | --- | --- | --- |
| 2022 | The Always Sunny Podcast | עַצמָה | 3 פרקים |
פילמוגרפיה > קליפים

| שנה | אמן | קליפ | הערות |
| --- | --- | --- | --- |
| 2021 | Imagine Dragons | "Follow You" | כיכבה יחד עם רוב מקאלהני, שניהם מופיעים כעצמם |
פרסים ומועמדויות

| שנה | פרס | קטגוריה | עבור | תוצאה |
| --- | --- | --- | --- | --- |
| 2020 | פרסי אמי בפריים טיים | שחקנית מצטיינת בסדרת קומדיה או דרמה קצרה | Flipped | מועמדות |
| 2022 | פרסי אמי בפריים טיים | שחקנית אורחת מצטיינת בסדרה קומית | Hacks | מועמדות |
| 2024 | פרסי אמי בפריים טיים | שחקנית אורחת מצטיינת בסדרה קומית | Hacks | מועמדות |
שון פרטווי

| --- | --- |

שון פרטווי, 2017
 לידה:  4 ביוני 1964 (בן 60) לונדון, אנגליה, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1975 
 מקום לימודים:  בית הספר למשחק בריסטול אולד ויק  Teddington School 
 בן או בת זוג:  Jacqueline Jane Hamilton-Smith 
 פרופיל ב-IMDb
 
שון קארל רולנד פרטווי (באנגלית: Sean Carl Roland Pertwee; נולד ב-4 ביוני 1964) הוא שחקן אנגלי. הוא גילם את קפטן פיצפטריק במחזה "טום ג'ונס" עיבוד לספרו של הנרי פילדינג, את סמל ולס בסרט "Dog Soldiers", את הטייס סמית' בסרט "סיוט בקצה האופק" ואת אלפרד פניוורת' בסדרת הטלוויזיה "גותהאם" של רשת פוקס.
ביוגרפיה

פרטווי נולד בלונדון. הוא בנו של השחקן ג'ון פרטווי מנישואיו השניים, שגילם את ההתגלמות השלישית של "הדוקטור" בסדרת הטלוויזיה "דוקטור הו". פרטווי הוא אחיה של השחקנית דריאל פרטווי. הוא נכדו של השחקן והתסריטאי רולנד פרטווי, וקרוב משפחה של השחקן ביל פרטווי.
הוא למד בבית הספר "טדינגטון" שבלונדון, ואחר כך ב"סאנברי קולג'".
קריירה

בתחילת שנות השמונים של המאה העשרים שיחק פרטווי בתפקיד קפטן פיצפטריק במחזה "טום ג'ונס" על פי הרומן באותו שם מאת הנרי פילדינג. אחרי סיום לימודיו ב"סאנברי קולג'" למד בבית הספר למשחק "בריסטול אולד ויק". ב-1986 עם סיום הלימודים יצא לסיור הופעות עם הלהקה השייקספירית המלכותית במשך שלוש שנים. ב-1999 גילם את דמותו של ברוטוס בסרט "קלאופטרה" של ערוץ הולמרק. הוא היה שותף בבעלות של חברת ההפקה "Natural Nylon" ביחד עם סאדי פרוסט, ג'וד לאו, ג'וני לי מילר ויואן מקגרגור. החברה התפרקה בשנת 2003.
ב-2008 כיכב פרטווי בסרט הקולנוע "Doomsday" בתפקיד ד"ר טלבוט. קולו נשמע לעיתים קרובות בפרסומות טלוויזיה, בתוכניות דוקומנטריות ובמשחקי וידאו, בהם משחק המחשב "Medieval: Total War", משחק המלחמה "Killzone" וב-"Killzone 2" וכן ב-"Fire Warrior" בתפקיד המושל סוורוס. הוא מופיע בפרסומת התיירות לצפון-מזרח אנגליה שמשודרת מתחילת 2009.
בשנת 2010 שיחק בתפקיד ריצ'רד במותחן "4.3.2.1" שכתב וביים נואל קלארק. ב-7 בנובמבר 2011 החליף את אינדיה פישר בקריינות בעונה הרביעית של "מאסטר שף: המקצוענים".
פרטווי הופיע בסרט האימה "Devil's Playground" שביים מארק מק'קווין, לצדם של דני דייר, ג'יימי מארי, ג'נט מונטגומרי וקרייג פרבאס. הסרט יצא לאקרנים באוקטובר 2010. עוד ב-2010 השתתף פרטווי בסרט הזומבים "The 4th Reich" שביים שון סמית'.
ברדיו השתתף פרטווי בתסכיתי דרמה של רדיו 4 ב-BBC. בין השאר גילם את דמותו של השחקן אוליבר ריד במחזה "Burning Both Ends" מאת מת'יו ברוטון.
בשנת 2014 לוהק פרטוויז לסדרת הטלוויזיה "גותהאם" של רשת פוקס. הסדרה מציגה את מקורותיהן של דמויות רבות מעולם הקומיקס של באטמן. פרטווי מגלם את אלפרד פניוורת' משרתם הנאמן של משפחת ויין. בעקבות מותם הטרגי, הוא מגונן על ברוס ויין הצעיר - מי שעתיד להיות באטמן.
חיים אישיים

ב-12 ביוני 1999 נשא לאישה את המאפרת ז'קי המילטון-סמית' בתו של הברון אנטוני המילטון-סמית'. בחג המולד של 2001 נולדו לבני הזוג תאומים, אלפרד וגילברט. הם נולדו בטרם עת, וגילברט מת באפריל 2002.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1991 |  | Coping with Cupid | פיטר | סרט מדע בדיוני קצר |
| 1991 |  | London Kills Me |  | ללא קרדיט |
| 1992 |  | Leon the Pig Farmer | קית' צ'דוויק | קומדיה בריטית |
| 1993 |  | Dirty Weekend | השקט | סרט בריטי בבימויו של מייקל וינר |
| 1993 | נערי הסווינג | Swing Kids |  | ללא קרדיט |
| 1994 |  | Shopping | טומי |  |
| 1995 | הכחול העמוק | Blue Juice | ג'יי סי | סרט בריטי |
| 1995 |  | I.D. | מרטין | סרט בריטי בבימויו של פיל דייוויס |
| 1997 | סיוט בקצה האופק | Event Horizon | הטייס סמית' |  |
| 1998 | חייל קטלני | Soldier | מייס | סרט פעולה מדע בדיוני אמריקאי |
| 1998 | אגדת המומיה | Tale of the Mummy | ברדלי קורטיז | סרט אימה בריטי-אמריקאי |
| 1998 |  | Stiff Upper Lips | ג'ורג' | פרודיה על דרמות תקופתיות בריטיות בעיקר על סרטי מרצ'נט ואייבורי הפקות |
| 1998 | קלאופטרה | Cleopatra | ברוטוס | מבוסס על הספר "זכרונותיה של קלאופטרה" מאת מרגרט ג'ורג' |
| 2000 |  | Five Seconds to Spare | פירס |  |
| 2000 | לעצור את ג'וני | Love, Honour and Obey | שון |  |
| 2000 |  | Seven Days to Live | מרטין שו |  |
| 2001 | טריפ 51 | The 51st State | בלש וירג'יל קיין | שם הפקה נוסף: Formula 51 |
| 2002 | שיווי משקל | Equilibrium | אב | סרט מדע בדיוני אמריקאי בבימויו של קורט וימר |
| 2002 | צבא הכלבים | Dog Soldiers | סמל הארי ג'י ולס | סרט אימה בריטי בבימויו של ניל מרשל |
| 2005 | גול! | Goal! | בארי רנקין |  |
| 2005 |  | The Adventures of Greyfriars Bobby | דנקן סמית'י | סרט סקוטי בבימויו של ג'ון הנדרסון |
| 2005 |  | The Prophecy: Uprising | דני סימיונסקו | מותחן פנטסיה-אימה |
| 2005 |  | The Last Drop | סמל ביל מקמילן | סרט הרפתקאות בריטי-רומני |
| 2006 | רנסאנס | Renaissance | מונטויה |  |
| 2006 | השממה | Wilderness | ג'ד | סרט אימה בריטי-אירי |
| 2007 |  | Dangerous Parking | ריי מולינה | סרט דרמה המבוסס על רומן באותו שם |
| 2007 | גול! 2 | Goal! 2: Living the Dream... | בארי רנקין | הסרט השני בטרילוגיית הסרטים גול! |
| 2007 |  | Botched | מר גרוזני | קומדיית אימה |
| 2008 | יום הדין | Doomsday | ד"ר טבלוט |  |
| 2008 |  | Mutant Chronicles | נתן רוקר | סרט עצמאי מבוסס על משחק תפקידים באותו שם |
| 2010 |  | 4.3.2.1 | מר ריצ'רדס | מותחן בריטי בבימויו של נואל קלארק |
| 2010 |  | Just for the Record | סנסיי |  |
| 2010 |  | Ultramarines: The Movie | האח פרוטאוס |  |
| 2010 |  | Devil's Playground | רוב | סרט אימה בריטי בבימויו של מארק מק'קווין |
| 2010 | שמיים וארץ | Heaven and Earth |  | ללא קרדיט; סרט קנדי |
| 2010 |  | The 4th Reich |  | בבימויו של שון סמית' |
| 2011 |  | Four | בלש | סרט עצמאי בריטי |
| 2011 | ביל הפרוע | Wild Bill | ג'ק | סרט בריטי בבימויו של דקסטר פלטשר |
| 2012 |  | The Seasoning House | גוראן | סרט אימה בריטי בבימויו של פול הייאט |
| 2012 |  | Vuosaari |  | סרט אינטרנט |
| 2012 |  | St Georges Day |  | סרט אינטרנט |
| 2013 |  | U.F.O. | נווד | סרט מדע בדיוני בריטי |
| 2013 | אלן פרטרידג' | Alan Partridge: Alpha Papa | סטיב סטאבס |  |
| 2015 |  | Howl | טוני - נהג |  |
| 2022 | ההזמנה | The Invitation | מר פילד |  |